CELEX: 61983CC0174(01)
Language: da
Date: 1986-03-19
Title: Forenede forslag til afgørelse fra generaladvokat Mancini fremsat den 19. marts 1986. # Frigen Ammann m.fl. mod Rådet for De Europæiske Fællesskaber. # Tjenestemænd - renter af lønefterbetaling. # Sag 174/83. # Suzanne Culmsee m.fl. mod Det Økonomiske og Sociale Udvalg. # Tjenestemænd - renter af lønefterbetaling. # Sag 175/83. # Alain-Pierre Allo m.fl. mod Kommissionen for De Europæiske Fællesskaber. # Tjenestemænd - renter af lønefterbetaling. # Sag 176/83. # P. Agostini m.fl. mod Kommissionen for De Europæiske Fællesskaber. # Tjenestemænd - renter af lønefterbetaling. # Sag 233/83. # J. P. Ambrosetti m.fl. mod Kommissionen for De Europæiske Fællesskaber. # Tjenestemænd - renter af lønefterbetaling. # Sag 247/83. # René Delhez m.fl. mod Kommissionen for De Europæiske Fællesskaber. # Tjenestemænd - renter af lønefterbetaling. # Sag 264/83.

FORSLAG TIL AFGØRELSE FRA GENERALADVOKAT
   G. FEDERICO MANCINI
   fremsat den 19. mans 1986 (
         *1
      )
   
      Høje Domstol.
   
   
            1. 
         
         
            Ved seks domme, afsagt som mellemafgørelser den 4. juli 1985, i sagerne 174, 175, 176, 233, 247 og 264/83, tog Domstolen stilling til de formalitetsindsigelser, der var fremført af de sagsøgte institutioner, og henviste realitetsspørgsmålene til Domstolens plenum, navnlig med henblik på afgørelsen af, om der kan kræves morarenter, samt med hvilken sats og fra hvornår, i anledning af forsinkelsen med udbetalingen af løn til de sagsøgende tjenestemænd.
            Det netop afsluttede retsmøde har intet frembragt, som giver mig anledning til at ændre den opfattelse, jeg gav udtryk for i mit forslag til afgørelse i de førnævnte sager af 31. januar 1985. Opfattelsen ses endog at være bestyrket i lyset af de oplysninger om belgisk lovgivning, som blev givet af advokaten for Amman og dennes medsagsøgere.
         
      
            2. 
         
         
            Jeg fastholder derfor det forslag, som jeg havde den ære at fremsætte for Domstolen den 31. januar 1985. Jeg foreslår herefter, at Domstolen træffer følgende bestemmelse:
            
                     a)
                  
                  
                     Sagsøgernes lønsedler for december 1982 annulleres, eftersom de sagsøgte institutioner i forbindelse med gennemførelsen af Rådets forordning nr. 3139/82 i strid med artikel 16, stk. 1, og 17, stk. 1, i tjenestemandsvedtægtens bilag VII, jfr. vedtægtens artikel 62, stk. 1, ikke tog hensyn til, at de beløb, der skyldtes i henhold til forordningen, blev udbetalt for sent. Endvidere annulleres afvisningerne af sagsøgernes klager.
                  
               
                     b)
                  
                  
                     Rådet, Det økonomiske og sociale Udvalg samt Kommissionen betaler morarenter med 6% p. a. af de lønefterbetalinger, der er foretaget i medfør af forordning nr. 3139/82, fra de efterbetalte beløbs forfaldstid og til betaling sker, dvs. fra 15. februar 1981 for så vidt angår efterbetalingerne for andet halvår af 1980, og for de øvrige efterbetalingers vedkommende fra den forfaldsdato, der følger af forordning nr. 3139/82.
                  
               
                     c)
                  
                  
                     I øvrigt frifindes de sagsøgte.
                  
               
                     d)
                  
                  
                     Spørgsmålet om sagens omkostninger afgøres i henhold til bestemmelsen om tilfælde, hvor begge parter delvis har tabt sagen.
                  
               
      (
         *1
      ) – Oversat fra italiensk.